open-index/open-wikipedia-markdown huggingface dataset:
Կամերոն Մաքևոյ

**Կամերոն Մաքևոյ**  (, ), ավստրալիացի լողորդ, որը մասնագիտացված է կրոլ լողաձևում։ Աշխարհի առաջնությունների եռակի արծաթե մեդալակիր։ Օլիմպիական խաղերի եռակի բրոնզե մեդալակիր (2016 և 2020)։

Ծնվել է Գոլդ Քոստ քաղաքում՝ Ավստրալիայում։ Առաջին անգամ հայտնի է դարձել 2013 թվականի ջրային մարզաձևերի աշխարհի առաջնությունից հետո։ Մասնակցել է 4 × 100 մետր համակցված  լողամրցմանը։ Նախնական ռաունդում Էշլի Դելանիի, Սփենգլերի և Քենեթ Թոի հետ լողալով 3 րոպե 33,64 վայրկյանում՝ զբաղեցրել է երրորդ տեղը և դուրս է եկել եզրափակիչ, սակայն եզրափակչում չի լողացել։

2014 թվականին մասնակցել է Pan Pacific խաղերին Ավստրալիայի Գոլդ Քոսթ քաղաքում և 100 մետրանոց կրոլ լողաձևում եզրափակչում լողալով 47,82 վայրկյանում, խաղերի նոր ռեկորդ է սահմանել։ Այս խաղերին Կամերոնը նվաճել է 3 բրոնզե մեդալ․ 4×200 մետր կրոլում, 4×100 համակցված լողամրցմանը և 200 մետր հեռավորության կրոլում եզրափակչում լողացել է 1 րոպե 46, 36 վայրկյանում։

2015 թվականին Կազանում կայացած աշխարհի առաջնության մասնակից։ Կամերոնը դարձել է կրկնակի արծաթե և մեկ անգամ բրոնզե մեդալակիր։ 4×100 մետր համակցված լողամրցումում նվաճել է  արծաթե մեդալ, իսկ 100 մետրանոց կրոլում լողաձևում լողացել է 47,95 վայրկյանում։ 4×200 մետր կրոլում նվաճել է բրոնզե մեդալ։

## Ծանոթագրություններ

## Արտաքին հղումներ
* 
* 

Կատեգորիա:Ավստրալիայի օլիմպիական լողորդներ
Կատեգորիա:2016 թվականի Ամառային օլիմպիական խաղերի բրոնզե մեդալակիրներ
Կատեգորիա:Ավստրալիացի լողորդներ
Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:2024 թվականի Ամառային օլիմպիական խաղերի չեմպիոններ
Իմացի՛ր մերոնց

**«Իմացի՛ր մերոնց»** (), 1985 թվականի խորհրդային ֆիլմ, որը նկարահանել է ռեժիսոր Սուլթան Ահմետ Խոջիկովը «Ղազախֆիլմ» կինոստուդիայում։

## Սյուժե
Ֆիլմը ներկայացնում է հայտնի ղազախ ըմբիշ Հաջի Մուկանի և ռուս ըմբիշ Իվան Պոդդուբնիի՝ ըմբշամարտի աշխարհի չեմպիոնների բարեկամության պատմությունը։

1904 թվականին ղազախ Հաջի Մուկանը, որը հաջողությամբ ելույթ էր ունենում տոնավաճառներում, ոգեշնչվելով Իվան Պոդդուբնիի հաջողություններից, որոշում է ուժերը փորձել մեծ ասպարեզում։ Նրան հաջողվում է հաղթահարել բազմաթիվ դժվարություններն ու մրցակիցների ինտրիգները նպատակին հասնելու ճանապարհին, և շուտով երկու ըմբիշները, հաղթականորեն ելույթ ունենալով Փարիզում, զբաղեցնում են երկու առաջին տեղերը։

## Նկարահանումներ
Հաջի Մուկանի դերը ֆիլմում կատարել է Ալեուխան Բեկբուլատովը, որը եղել է ոչ թե պրոֆեսիոնալ դերասան, այլ Չիմկենտի շրջանի «Դրուժբա»  սովխոզի տրակտորիստ, որն արտաքուստ շատ նման էր լեգենդար ըմբիշին։ Ֆրանսիացի ըմբիշի դերը կատարել է օլիմպիական կրկնակի չեմպիոն Սոսլան Անդիևը, ճապոնացի ձյուդոիստի դերը՝ ԽՍՀՄ առաջնության եռակի հաղթող Մարատ Ազիմբաևը, իսկ «քեռի Վանյայի»՝ մարզչի դերը՝ դասական ըմբշամարտի ԽՍՀՄ առաջնությունների կրկնակի բրոնզե մեդալակիր Ալեքսեյ Վանինը։

## Դերերում
* Ալեուխան Բեկբուլատով – *Հաջի Մուկան Մունայտպասով
* Դմիտրի Զոլոտուխին – *Իվան Պոդդուբնի
* Ալեքսանդր Ֆուֆաչև – *Գրիգորի Կաշչեև
* Սոսլան Անդիև – *Ռաուլ լը Բուշե
* Ֆեոդոր Սուխով – *[[Մաքսիմ Գորկի]]
* Ասկոլդ Մակարով – *Կոմս Ռիբոպիեր
* Ելենա Ակիֆիևա – *Մարիա Դումարովա
* [[Գեորգի Մարտիրոսյան]] – *Ֆուրբաս
* Ալեքսեյ Վանին – *Լեբեդև, «քեռի Վանյա»
* [[Եվգենի Մորգունով]] – *գեներալ
* Ժան Բայժանբաև – *կադետ
* [[Գուրգեն Թոնունց]] – *շտալմայստեր
* Ելենա Իոնովա – *մադամ լա Բուշե
* [[Ալեքսանդր Պանկրատով-Չոռնի]] – *Պետկա
* Գյուլնարա Երալիևա – *Հադիշա
* Մարատ Ազիմբաև – *Սառա Կիկի, ձյուդոիստ Ճապոնիայից
* Իգոր Բոգոլյուբով – *Սմորոդին
* Լև Զոլոտուխին – *գլխավոր մրցավար
* Ալեքսանդր Պյատկով – *մրցավար
* Քենենբայ Կոժաբեկով – *էպիզոդ

## Նկարահանող խումբ
* Ռեժիսոր՝ Սուլթան Խոջիկով
* Սցենարի հեղինակներ՝ Ռուստեմ Խոջիկով, Սուլթան Խոջիկով
* Օպերատորներ՝ Ալեքսանդր Նիլով, Իսկանդեր Տինիշպաև
* Կոմպոզիտոր՝ Մուրադ Կաժլաև
* Նկարիչ՝ Վիկտոր Լեդնյով

## Ծանոթագրություններ

## Գրականություն
* Знай наших! // Советские художественные фильмы: аннотированный каталог, Том 10. — М.: Нива России, 1995. — 415 с. — стр. 259
* *Аайнагулов К.* — Эпос дальних странствий (Худож. фильм «Знай наших!». Постановка С. Ходжиков, «Казахфильм») // Казахстанская правда, 23 марта 1986
* *Поляков В.* — В роли батыра (О механизаторе-хлопкоробе из совхоза «Дружба» Чимкент. обл., игравшего гл. роль в фильме «Знай наших») // Сельская жизнь, 21 февраля 1986

Կատեգորիա:1985 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային ֆիլմեր
Շոկը և Շերը

**«Շոկը և Շերը»** (), խորհրդային գունավոր մանկական գեղարվեստական ֆիլմ, որը նկարահանել է ռեժիսոր Կանիմբեկ-Կանո Կասիմբեկովը 1972 թվականին «Ղազախֆիլմ» կինոստուդիայում։

## Սյուժե
Ֆիլմը պատմում է փոքրիկ տղայի՝ Շերի և Շոկ անունով քուռակի ընկերության մասին։ Շերը երազում է քուռակի մասին և թույլ չի տալիս ավագ եղբորը վաճառել ձիուն։ Ձին ծնում է քուռակ, որին կոչում են Շոկ։ Շերն ու Շոկը այնքան են կապվում միմյանց հետ, որ տղան չէր պատկերացնում իր կյանքն առանց քուռակի։ Բայց մի օր Շոկն ընկնում է ձիուց և հայտնվում հիվանդանոցում, և մինչ նա պառկած էր այնտեղ, ավագ եղբայրը վաճառում է  Շոկին, իսկ ստացված գումարով գնում է սայլակով մոտոցիկլ։ Շերը չի կարողանում մոռանալ ընկերոջը և գնում է Շոկին որոնելու։

## Դերերում
* Թալգաթ Ուկիմով – *Շեր (հնչյունավորող՝ [[Մարիա Վինոգրադովա]])
* Կամբար Վալիև – *Գալիմժան
* Թամարա Կոսուբաևա – *Շերի մայրը
* Գուլզիպա Սիզդիկովա – *Գալիմժանի տատը
* Նուրկանաթ Ժակիպբաև – *Տուրսուն, Շերի եղբայրը
* Սերալի Կոժամկուլով – *պահակ այգում (հնչյունավորող՝ Ի. Ռիժով)
* Մուխտար Բախտիգերեև – *էպիզոդ
* Թանատ Ժայլիբեկով – *էպիզոդ
* Կասիմ Ժակիբաև – *էպիզոդ
* Չապայ Զուլխաշև – *էպիզոդ
* Գինայաթ Կասիմխանով – *էպիզոդ
* Նուրժուման Իխտիմբաև – *էպիզոդ

## Նկարահանող խումբ
* Ռեժիսոր՝ Կանիմբեկ-Կանո Կասիմբեկով
* Սցենարի հեղինակ՝ Սատիբալդի Նարիմբետով
* Գլխավոր օպերատոր՝ Վիկտոր Օսեննիկով
* Բեմադրող նկարիչ՝ Վիկտոր Լեդնև
* Կոմպոզիտոր՝ Դունգենբայ Բոտբաև
* Հնչյունային օպերատոր՝ Զ. Աբիկենովա
* Երկրորդ ռեժիսոր՝ Կ. Մերգազիև
* Մոնտաժող՝ Մ. Դոբրյանսկայա
* Օպերատորներ՝ Ե. Դաուլբաև, Ա. Նիլով
* Նկարիչ-գրիմարար՝ Վ. Մորյակովա
* Նկարիչ-դեկորատոր՝ Ռ. Քարիմով
* Ռեժիսորի օգնականներ՝ Ի. Օսպանով, Վ. Ուսպանովա
* Օպերատորի օգնականներ՝ Ա. Լևկովիչ, Գ. Բելյանին
* Խմբագիր՝ Գ. Խոմենչուկ
* Ղազախստանի հեռուստատեսության և ռադիոյի էստրադային նվագախումբ
* Դիրիժոր՝ Ա. Գուրյանով
* Ղազախական ժողովրդական գործիքների անսամբլ՝ Բ. Սարիբաևի ղեկավարությամբ
* Ֆիլմի գեղարվեստական ղեկավար՝ Գրիգորի Չուխրայ
* Ֆիլմի տնօրեն՝ Զեթ Բաշաև

## Մրցանակներ
* Մոնտե Կառլոյի միջազգային կինոփառատոնի «Արծաթե Նիմֆ» մրցանակ լավագույն մանկական ֆիլմի համար, 1972 թվական,
* 1973 թվականին Տաշքենդի հեռուստատեսային ֆիլմերի համամիութենական կինոփառատոնում արժանացել է ԽՍՀՄ կինեմատոգրաֆիստների միության մրցանակի,
* 1974 թվականին «Շոկը և Շերը» ֆիլմի համար ռեժիսոր Կանիմբեկ-Կանո Կասիմբեկովն արժանացել է Ղազախստանի Լենինյան կոմերիտմիության մրցանակի։

## Ծանոթագրություններ

## Արտաքին հղումներ
* «Շոկը և Շերը»

Կատեգորիա:1971 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մանկական ֆիլմեր
Կատեգորիա:Ֆիլմեր ձիերի մասին
Standoff 2

**''Standoff 2**,* պայմանականորեն անվճար բջջային [[Բազմակառավարելի խաղ|բազմակառավարելի]], [[առցանց խաղ]] [[առաջին դեմքի հրաձիգ]] ժանրում։ Մշակվել և հրապարակվել է ռուսական *Axlebolt* ընկերության կողմից․ 2017 թվականին [[Անդրոիդ|Android]] պլատֆորմի, իսկ 2018 թվականին՝ [[iOS]]-ի համար։

== Խաղային պրոցես ==
*Standoff 2*-ը իրենից ներկայացնում է դասական առաջին դեմքի հրաձիգ` տարբեր խաղային ռեժիմներով և ժամանակակից ռուսական և արտասահմանյան զենքերի զինանոցով։ Յուրաքանչյուր զենք ունի տարբեր հատկանիշներ, որոնք սահմանափակում են խաղացողի մարտավարական հնարավորությունները. զրահի խոցելիություն, հետահարում, կրակելու տեմպ, գին, սպանության պարգև, զինամթերք։

Խաղի նախնական փուլերում հասանելի են խաղի տարբեր ռեժիմներ, ինչպիսիք են ռումբի տեղադրում, թիմային մարտ, էսկալացիա և այլն։ Տասնհինգերորդ մակարդակում հասանելի է դառնում «Դաշնակիցներ» ռեժիմը, որտեղ մրցախաղերն անցկացվում են 2v2, իսկ քսաներորդում՝ մրցակցային ձևաչափով։

Ի տարբերություն բջջային հրաձիգների մեծամասնության՝ *Standoff 2*-ում բացակայում է ավտոմատ կրակելու և ուղղորդման օգնությունը, բայց միևնույն ժամանակ կա նաև ճկուն ղեկավարման կարգավորում՝ ինտերֆեյսի տարրերի մեծ մասի տեսանելիությունը և չափերը տեղափոխելու, փոխելու ունակություն։ Խաղում իրական գումարով վաճառվում են միայն դեկորատիվ իրեր, որոնք չեն ազդում խաղային պրոցեսի վրա։

== Քննադատություն և ժողովրդականություն ==
Քննադատները բազմիցս Standoff 2-ը համեմատել են *Counter-Strike: Global Offensive-*<bdi>ի հետ և այն</bdi> անվանել բջջային կլոն։ *PCQuest*-ից Սուշանթ Ռոհան Սինգհը խաղն անվանել է [[:CS:GO]]-ի բոլոր շարժական ադապտացիաներից լավագույնը և իդեալական *FPS* խաղ, և առաջին հերթին գովաբանել է կադրերի արագությունը, հաճելի խաղը, երեսպատումները և ուժեղ պաշտպանությունը խաբեբաներից և [[հաքեր]]ներից։ Սուշանթը նշել է, որ խաղը հնարավոր է բավականաչափ օպտիմիզացված չէ, քանի որ որոշ հեռախոսների վրա հավելվածի աշխատանքի ուշացումներ են նկատվում, սակայն այս երևույթը, նրա կարծիքով, բնորոշ է ցանկացած բազմակառավարելի բջջային խաղի համար, կամ կախվածությունը պայմանավորված է նրանով, որ *Standoff 2''-ը Standoff 2-ը նախատեսված չէ MediaTek պլատֆորմի վրա աշխատելու համար։

## Ծանոթագրություններ

Կատեգորիա:IOS խաղեր
Լաուրա Բենանտի

**Լաուրա Էիլինի Բենանտի** (, ), ամերիկացի դերասանուհի և երգչուհի, 2008 թվականի Թոնի մրցանակի դափնեկիր։

## Կյանք և կարիերա
Բենանտին ծնվել է Նյու Յորքում՝ Բրոդվեյի դերասանների ընտանիքում։ Նրա ծնողները ամուսնալուծվել են և մանուկ Լաուրան մոր և խորթ հոր հետ միասին, որի ազգանունն էլ հենց հետագայում վերցրել է Բենանտին, տեղափոխվել է Նյու Ջերսի։

16 տարեկանում առաջնաելույթ է ունեցել «Hello, Dolly!» մյուզիքլում, իսկ 1997 թվականին ավարտել է միջնակարգ դպրոցը։

1998 թվականին Բենանտին առաջնաելույթ է ունեցել Բրոդվեյի բեմում «Երաժշտության ձայնը» մյուզիքլում, իսկ մեկ տարի անց ստացել է իր կարիերայի առաջին անվանակարգը՝ «Թոնի» մրցանակ «Ռիթմ» մյուզիքլում իր դերի համար։ 2002 թվականին ստացել է «Թոնի»-ի երկրորդ անվանակարգը՝ Վանեսա Ուիլյամսի հետ «Անտառում» մյուզիքլում խաղալու համար, նաև առաջադրվել է «Դրամա Դեսկ» մրցանակի։ Շոուներից մեկի ժամանակ ողնաշարի լուրջ վնասվածք է ստացել, որի պատճառով մեծ ծանրաբեռնվածության դեպքում դերասանուհու մարմինը պարբերաբար կաթվածահար է լինում։ 2008 թվականին դրական գնահատական է ստացել  քննադատներից և արժանացել է «Թոնի» և «Դրամա Դեսկ» մրցանակների՝ Փեթի Լյուպոնի հետ «Գնչուհի» մյուզիքլում իր դերի համար։ 2011 թվականին ստացել է «Թոնի» չորրորդ անվանակարգը «Կանայք նյարդային խանգարման եզրին» մյուզիքլի համար։ 2016 թվականին Բենանտին ստացել է հինգերորդ անվանակարգը «Նա սիրում է ինձ» մյուզիքլում դերի համար։

2005 թվականին Բենանտին առաջնաելույթ է ունեցել հեռուստատեսությունում։ Ապա նկարահանվել է ֆիլմերում՝ «Պահիր ռիթմը» և «Էլի Սթոուն», «Փլեյբոյ ակումբ» և «Օրենք ու կարգ։ Հատուկ կորպուս» հեռուստասերիալներում։ 2012 և 2013 թվականներին նկարահանվել է NBC-ի «*Go On*» սիթքոմում։

2013 թվականին Բենանտին նկարվել է ուղիղ եթերով հեռարձակվող «Երաժշտության հնչյունները» մյուզիքլի հեռուստատարբերակում։ Նա նաև երկրորդական դերեր է ստանձնել «Սիրելի բժիշկ» և «Ջեքիի քույրը» սերիալներում։ 2014 թվականին Բենանտին որպես քանթրի երգչուհի միացել է ABC-ի «Նեշվիլ» սերիալի երրորդ եթերաշրջանին։

## Անձնական կյանք
2005-2006 թվականներին Բենանտին ամուսնացած է եղել երգիչ Քրիս Բարոնի՝ «Spin Doctors» խմբի լիդ վոկալիստի հետ։

2007-2013 թվականներին Բենանտին ամուսնացած է եղել դերասան Սթիվեն Պասկուալի հետ։

2015 թվականի նոյեմբերի 15-ից Բենանտին երրորդ անգամ ամուսնացել է Պատրիկ Բրաունի հետ։ Ամուսիններն ունեն դուստր՝ Էլլա Ռոուզ Բենանտի-Բրաունը։

## Կինոնկար

## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:«Դրամա Դեսկ» մրցանակի դափնեկիրներ
Կատեգորիա:«Թոնի» մրցանակի դափնեկիրներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի սոպրանոներ
Կատեգորիա:Ամերիկացիներ իռլանդական սերմամբ
Կատեգորիա:Թատրոնի դերասանուհիներ
Կատեգորիա:Թատրոնի ամերիկացի դերասանուհիներ
8 առաջին ժամադրություններ

**8 առաջին ժամադրություններ** (, ), ռուս-ուկրաինական արտադրության ռոմանտիկ կատակերգություն, որի ռեժիսորներն են Դևիդ Դոդսոնը և Ալեքսանդր Մալյարևսկին։ Գլխավոր դերերում հանդես են գալիս Օքսանա Ակինշինան և Վոլոդիմիր Զելենսկին։ Ֆիլմի արտադրությամբ զբաղվել է «Կվարտալ-95» ընկերությունը։

## Սյուժե
Վերան և Նիկիտան չեն ճանաչում միմյանց, իսկ միակ բանը, որը միավորում է նրանց այն փաստն է, որ նրանք ընտրել էին միևնույն վայրը՝ անձնական կյանքում իրենց հաջողությունները նշելու համար։ Վերան հաջողակ հեռուստահաղորդավարուհի է, ունի սեփական թոք շոուն և պատրաստվում է ամուսնանալ։ Նրա ընտրյալը հայտնի թենիսիստ Կոնստանտինն է։ Նիկիտան էլ բարձր պահանջարկ ունեցող անասնաբույժ է, որն ամուսնության առաջարկ է արել պլաստիկ վիրաբույժ Իլոնային։ Ամեն ինչ նրանց համար բարեհաջող ընթանում է, նրանք ուրախ են, նրանց ընկերներն աջակցում են իրենց ընտրությանը, բայց ամեն ինչ փոխվում է մի առավոտ, երբ Վերան ու Նիկիտան արթնանում են միևնույն անկողնում։ Մտածելով, թե դա ուժեղ հարբածության արդյունք է, նրանք մեկնում են տարբեր ուղղություններով՝ հուսալով մոռանալ ամեն ինչ՝ կարծես, թե դա եղել է վատ երազ։

Բայց հաջորդ առավոտ ամեն ինչ կրկնվում է։ Նրանք կրկին արթնանում են միևնույն անկողնում, նույն Երազանքի տանը, չնայած նրանցից յուրաքանչյուրը վստահ է, որ գիշերը տանն է քնել։ Դա կրկնվում է մի քանի օր շարունակ։ Մոգական որոշ ուժեր ամբողջ ժամանակ նրանց միմյանց մոտ են տանում՝ խաչ քաշելով նրանց անձնական երջանկության կամ ապացուցում, որ նրանք ստեղծված են միմյանց համար։

## Դերասանական կազմ
*Օքսանա Ակինշինա - Վերա Կազանցևա,
*Վոլոդիմիր Զելենսկի - Նիկիտա Սոկոլո,
*Եկատերինա Վառնավա - Իլոնա, 
*Դենիս Նիկիֆորով - Կոնստանտին,
*Օլեսյա Ժելեզնյակ - Զինաիդա Իվանովնա, մենեջեր,
*Եվգենի Կոշևոյ - տաքսու վարորդ,
*Սվետլանա Խոդչենկովա - տաքսու ուղևոր,
*Վիկտոր Վասիլև - Ալեքսեյ,
*Սոսո Պավլիաշվիլի - ինքն իր դերում (երգիչ փառատոնի ժամանակ)
*Город 312 - ինքն իր դերում 
*Կոստյա Նակոնեչնի - Կոլյա,
*Իգոր Ժիժիկին - Կոլյայի հայրը, 
*Ելենա Կոնդուլայնեն - Վերայի մայրը

## Փաստեր
* Ֆիլմն արգելվել է Ուկրաինայի տարածքում, քանի որ դերերից մեկը մարմնավորել է դերասանուհի Եկատերինա Վառնավան։ Վերջինս ներառված է այն անձանց ցանկում, որոնք սպառնալիք են ստեղծում Ուկրաինայի ազգային անվտանգության համար։

## Մրցանակներ
2013 թվականին «8 առաջին ժամադրություններ» ֆիլմը Ռուսական ազգային կինոմրցանակաբաշխության ժամանակ ստացել է «տարվա լավագույն ռուսական կատակերգություն» կինոմրցանակը։

## Ծանոթագրություններ

## Արտաքին հղումներ
* 
* 8 First Dates on Kvartal-95 Studio
* *[http://www.kinofilms.ua/ukr/movie/54398/ 8 перших побачень] * на КіноФільмс

Կատեգորիա:2010-ականների ռուսերեն ֆիլմեր
Կատեգորիա:2012 ֆիլմեր
Կատեգորիա:Ուկրաինական ֆիլմեր
Կատեգորիա:Ռուսական կինոկատակերգություններ
Կատեգորիա:Վոլոդիմիր Զելենսկի
Կատեգորիա:Ֆիլմեր, որոնց գործողությունները տեղի են ունենում Մոսկվայում
Սուրբ Աստվածածին եկեղեցի (Ծովատեղ)

**Սուրբ Աստվածածին եկեղեցի,** հայկական առաքելական վանքային համալիր Արցախի Մարտունու շրջանի Ծովատեղ  գյուղում։

## Պատմություն
Սբ․ Աստվածածին եկեղեցու հարավային պատին, շքամուտքից վերև պահպանված արձանագրության համաձայն՝ եկեղեցին վերանորոգվել է 1895 թվականին․ «Ի յիշատակ հանկուցեալ հօր՝/ Մարգարէ բեկ Մելիք Փաշա[յեան]ցի/, Սուրբ Ա[ստուա]ծածնայ եկեղեցոյս/ թիթեղեայ ծածկոցն, կաթ/ողկէն կաւիթ դուռն, պատ/ուհաններն նորոգել դու[ե]ց/ իւր ծախսովն Ներսես բէկ/Մելիք Փաշայեանց․ 1895»։ Համաձայն իր ծավալա-տարածական լուծումների և հարավային շքամուտքի քանդակային հարդարանքի՝ եկեղեցին 19-րդ դարի կառույց է։

## Կառույցի ճարտարապետություն
Եկեղեցին ուղղանկյուն հատակագծով միանավ սրահ է՝ արևելյան կողմում կիսաշրջանաձև խորանով, որի հյուսիսային և հարավային պատերին կան երկու պատուհաններ։ Հյուսիսային պատին պահպանվել է մկրտության ավազանը։

Արտաքուստ երկթեք տանիքը պատված է մետաղյա թիթեղով։ Ներքուստ թաղակապ ծածկը հենվում է աղոթասրահի երկայնական պատերի որմնամույթերից սկզբնավորվող կամարների վրա։ Միակ սրբատաշ ու քանդակազարդ շքամուտքը բացվում է հարավից։ Եկեղեցին լուսավորվում է  արևելյան, արևմտյան և հարավային կողմերում բացվող թվով չորս լուսամուտներով։ Ներսում, պատերին տեսանելի են փորագրված խաչեր և վերօգտագործված բազմաթիվ խաչքարեր։ Կառույցի արևմտյան պատի ստորին հիմնային հատվածում պատի մեջ ագուցված են 12-13-րդ դարերի երեք պատկերաքանդակ խաչքարեր։ Հուշարձանի տարածքում պահպանվել են նաև տարբեր ժամանակաշրջանների այլ խաչքարեր,որոնցից մեկը, համաձայն արձանագրության, կանգնեցվել է 1311 թվականին։

Եկեղեցու երկարությունն է 16,7 մետր,  լայնությունը 6,5 մետր և բարձրությունը 5,5 մետր։

Եկեղեցին խորհրդային տարիներին օգտագործվել է տնտեսական նպատակներով։

## Վիճակը պատերազմից առաջ, ընթացքում և հետո
Արցախյան 44-օրյա պատերազմի ժամանակ եկեղեցին չի վնասվել։

## Ծանոթագրություններ

Կատեգորիա:19-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Մարտունու շրջանի վանքեր և եկեղեցիներ (Արցախ)
Վյաչեսլավ Դուգին

**Վյաչեսլավ Ալեքսանդրովիչ Դուգին** (, ), խորհրդային և ռուսական թատրոնի ու կինոյի դերասան։ ՌԽՖՍՀ վաստակավոր արտիստ (1968)։

## Կենսագրություն
Վյաչեսլավ Դուգինը ծնվել է 1920 թվականի փետրվարի 17-ին։ 1941 թվականին ավարտել է Բ. Շչուկինի անվան թատերական ուսումնարանը (Բորիս Զախավայի և Վլադիմիր Մոսկվինի դասարան)։

1942 թվականից մինչև կյանքի վերջը խաղացել է Ե. Վախթանգովի անվան թատրոնում։

Վյաչեսլավ Դուգինը մահացել է 2006 թվականի հունվարի 28-ին։ Թաղված է Խովանսկոե գերեզմանատանը։

## Մրցանակներ և պարգևներ
* ՌԽՖՍՀ վաստակավոր արտիստ (հունվարի 29, 1968)

## Դերերը թատրոնում

### Հեռուստաներկայացումներ
* Իսահակ Բաբելի «Հեծյալ բանակը»
* Ալեքսանդր Կոռնեյչուկի «Ռազմաճակատ»

## Ֆիլմագրություն

### Հնչյունավորում

## Ծանոթագրություններ

## Արտաքին հղումներ
* Վյաչեսլավ Դուգինի մասին КиноПоиск կայքում

Կատեգորիա:20-րդ դարի դերասաններ
Կատեգորիա:Բնօրինակում անաղբյուր հոդվածներ
Կատեգորիա:Ե․ Վախթանգովի անվան թատրոնի անձինք
Կատեգորիա:Խովանսկոե գերեզմանատանը թաղվածներ
Կատեգորիա:Խորհրդային դերասաններ
Կատեգորիա:Ռուս դերասաններ
Temple Run

**Temple Run**, անվերջանալի վազքուղի ժանրի համակարգչային խաղ, որը նախատեսված է բջջային սարքերի համար։ Մշակվել է Imangi Studios ստուդիայի կողմից, որը տեղակայված է Ռոլի քաղաքում։

## Գեյմփլեյ
Խաղը պատմում է մի քանի սիրողական հետ հետազոտողների մասին, ովքեր փորձում են գողանալ տաճարի թալիսմանը, որը պահպավում է կապիկների կողմից։ Խաղացողը ղեկավարում է հետազոտողին հասարակ ժեստերի միջոցով, ինչպես նաև սարքավորման այս ու այն կողմ թեքմամբ։ Խաղի նպատակն է՝ վազել, որքան հնարավոր է հեռու և թույլ չտալ որ կապիկները բռնեն հերոսին։

Խաղում չկա վերջնակետ կամ փուլեր, անհրաժեշտ է վազել, որքան հնարավոր է հեռու հաղթահարելով արգելքները ցատկելով, սահելով կամ փոփոխելով վազքի ուղղությունը։ Խաղում անցած ճանապարհը հաշվարկվում է տաճարից դուրս գալու պահից։ Խաղի հետ սկզբից խաղացողին հետապնդում են կապիկները։ Խաղի ընթացքում անհրաժեշտ է թեքել սարքը աջ կամ ձախ խաղային միավորներ հավաքելու համար։

Խաղային գումարով կարելի է ակտիվացնել պատահական հայտնվող բոնուսներ՝ մագնիս, անխոցելիություն, արագացում կամ ավելի թանկարժեք խաղային գումարներ։ Հետագայում այս բոնուսները կարելի է հզորացնել։ Ինչպես նաև, խաղային գումարով կարելի է գնել կերպարներ, վերակենդանացման բոնուսներ։

## Սյուժե
Temple Run խաղի դեպքերը զարգանում են հետազոտողների խմբի մասին, որոնցից մեկը տաճարից գողանում է թալիսմանը, և խաղացողի ղեկավարության ներքո փորձում է ազատվել կապիկների հետազոտումից, ովքեր ցանկանում են ուտել հետազոտողին։ Խաղում առկա կերպարները իրարից տարբերվում են միայն արտաքին տեսքով և ձայնով։

## Մշակում
Temple Run խաղը մշակվել է ամուսիններ՝ Կիտ Շեպերդի և Նատալիա Լուկյանովի կողմից։ Սկզբանական շրջանում խաղն արժեր 99 ցենտ, սակայն ավելի ուշ խաղը սկսվեց տարածվել freemium մոդելով։ Մշակողների եկամուտը ապահովում են խաղային գումարի վաճառքից։ Սկզբնական շրջանում խաղը հասանելի էր միայն App Store-ում, ավելի ուշ հասանելի դարձավ նաև Google Play-ում։ 2012 թվականի հունվարին Imangi Studios-ը իր ֆեյսբուքյան էջում հրապարակում կատարեց, որում նշվում էր, որ Android օպերացիոն համակարգի համար նախատեսված տարբերակը, կթողարկվի 2012 թվականի փետրվարի։ Արդյունքում խաղը թողարկեց մեկ ամիս ավելի ուշ։

Խաղի երկրորդ տարբերակը, Temple Run 2-ը թողարկվեց 2013 թվականի հունվարի 17-ին առանց նախնական ցուցադրության, սակայն ընդամենը չորս օրվա ընթացքում խաղը ներբեռնվեց ավելի քան 20 միլլիոն անգամ։

## Հայտնիություն
Խաղը App Store-ում առաջին անգամ թողարկվեց 2011 թվականի օգոստոսին և սկսեց հավաքել մեծ հայտնիություն։ Ստեղծվել են խաղի մի շարք կրկնօրինակներ՝ Temple Guns և Temple Jump։ Խաղի հայտնիությունը դրդեց մշակողներին հնարավորինս արագ ստեղծել խաղի տարբերակը նաև Android օպերացիոն համակարգի համար։ Android-ի համար մշակված տարբերակը թողարկումից հետո, երեք օրվա ընթացքում ներբեռնվեց ավելի քան միլլիոն անգամ։ Ընդհանուր առմամբ, 2013 թվականի մարտի տվյալներով խաղը ներբեռնվել էր ավելի քան 180 միլլիոն անգամ։ Խաղը 2013 թվականին Kids Choise Awards կատեգորիայիում զբաղեցրել է առաջին հորիզոնականը։

## Ծանոթագրություններ

## Արտաքին հղումներ
* Պաշտոնական կայք
* DroidGames-ի ակնարկ

Կատեգորիա:Համակարգչային խաղեր այբբենական կարգով
Կատեգորիա:Ստուդիաներ
Խոչանց

**Խոչանց,** հայկական  եկեղեցի Ադրբեջանի Լաչինի շրջանի Գյուսյուլու գյուղում։

1992-2020 թվականներին եկեղեցին գտնվել է Արցախի Հանրապետության վերահսկողության ներքո։

## Պատմություն
Գտնվում է Հայաստանի պատմական Սյունիք նահանգում։

Խոչանց (Ղոչազ), հարուստ պատմությամբ Քաշաթաղի մելիքության հայտնի գյուղ։ Ստեփանոս Օրբելյանի կազմած Աղաէճքի մարզի գյուղերի ցանկում այն առաջին անգամ հիշատակվում է որպես Խունչակ։ Գյուղը հիշատակվում է երկու դեպքերի հետ կապված՝ 17-րդ դարի սկզբին, երբ Տաթևի Մեծ անապատից երկու եպիսկոպոսներ նրա շրջակայքում հիմնեցին Նոր Հոչանց վանքը, 17-րդ դարի վերջին, երբ Կարբի գյուղի հայերը կռվում էին քոչվոր քրդերի դեմ։

Եկեղեցին հիշատակվում է 19-րդ դարի վերջից այն պատճառով, որ հայերի կողմից լքված գյուղի լքված տաճարը քրդերն օգտագործել են որպես անասնակերի պահեստ։

Եկեղեցու արևմտյան պատին պահպանվել է հայերեն հետևյալ արձանագրությամբ սալաքարը՝

## Ճարտարապետություն
Եկեղեցին միանավ կամարակապ բազիլիկ է, կառուցված անմշակ քարից՝ կրաքարային շաղախի վրա։ Եկեղեցին ունի խորան, միակ մուտքը հարավային մասում, յուրաքանչյուր պատի մեջ դեպի ներս ընդարձակվող մեկ պատուհան, իսկ հյուսիսային պատի մեջ՝ մկրտության ավազան։ Եկեղեցու պատերի մեջ կառուցված են մի քանի խաչքարեր։ Եկեղեցու արտաքին չափերն են՝ 13,40քս8, 15 մ։

Խորհրդային իշխանության վերջին տասնամյակներում եկեղեցու շենքը գյուղացիների կողմից օգտագործվել է որպես հացաբուլկեղեն, այդ իսկ պատճառով ձևափոխվել են եկեղեցու որոշ հատվածներ, հարավային և արևմտյան կողմերից կցվել են նոր շինություններ։

## Ծանոթագրություններ

Կատեգորիա:17-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Մեհյանների տեղում կառուցված շինություններ
Կատեգորիա:Քաշաթաղի շրջանի վանքեր և եկեղեցիներ
Իրինա Դիմչենկո

**Իրինա Վասիլևնա Դիմչենկո** (, ), խորհրդային և ռուսական թատրոնի ու կինոյի դերասանուհի։

## Կենսագրություն
Իրինա Դիմչենկոն ծնվել է 1957 թվականի հոկտեմբերի 12-ին։

1979 թվականին ավարտել է Բ. Շչուկինի անվան թատերական ուսումնարանը (Եվգենի Սիմոնովի և Վերա Լվովայի դասարան)։ 1979 թվականից խաղում է Ե. Վախթանգովի անվան թատրոնում։

## Դերերը թատրոնում

## Ֆիլմագրություն

## Ծանոթագրություններ

## Արտաքին հղումներ
* Իրինա Դիմչենկոյի մասին Ե. Վախթանգովի անվան թատրոնի կայքում

Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Ե․ Վախթանգովի անվան թատրոնի անձինք
Կատեգորիա:Խորհրդային դերասանուհիներ
Կատեգորիա:Ռուս դերասանուհիներ
Պրահայի գարուն (փառատոն)

«Պրահայի գարուն**»** ( )  **միջազգային երաժշտական փառատոնը**  ակադեմիական երաժշտության փառատոն է, որն անցկացվում է ամեն տարի Պրահայում։
մինի|Ռուդոլֆինում համերգասրահ
Այն առաջին անգամ անցկացվել է 1946 թվականին Չեխիայի ֆիլհարմոնիկ նվագախմբի 50-ամյակի կապակցությամբ։  Որպես ազգային մշակութային միջոցառում՝  Չեխոսլովակիայի նախագահ Էդվարդ Բենեշիը ստանձնեց ողջ փառատոնի հովանավորությունը։ 1947 թվականից փառատոնի շրջանակներում անցկացվում է երիտասարդ երաժիշտների մրցույթ տարբեր անվանակարգերով (յուրաքանչյուր մրցույթ կարող է ունենալ իր անունը՝ ի պատիվ այս կամ այն նշանավոր չեխ երաժիշտի)։ Օրինակ՝ առաջին մրցանակաբաշխությունը, որն անցկացվեց 1947 թվականին, սակայն ոչ ոքի մրցանակ չտրվեց, անվանվել է Յան Կուբելիկի անունով։ 1952 թվականից այս փառատոնն ավանդույթ է դարձել։ Այն բացվում է մայիսի 12-ին՝ Բեդրիչ Սմետանայի մահվան տարելիցին, նրա՝ « Իմ հայրենիք» սիմֆոնիայով։ Փառատոնային համերգների ավանդական վայրը Ռուդոլֆինումն է, սակայն համերգների զգալի մասն անցկացվում է նաև Պրահայի Հանրային տան Սմետանա սրահում։

## Մրցույթի դափնեկիրներ

Սովետական մեծ հանրագիտարանի երկրորդ հրատարակության մեջ ներառված էր «Պրահայի գարուն» հոդվածը, որը ներկայցնում էր այս երաժշտական փառատոնը, սակայն, գրաքննության նկատառումներով, հանրագիտարանի երրորդ հրատարակության մեջ, որը լույս է տեսել 1968 թվականին, խորհրդային զորքերի Չեխոսլովակիա մուտք գործելուց հետո, այս հոդվածը ներառված չէր։


File:Prague Municipal Smetana Hall.jpg
File:PJaro.jpg
File:Praha Rudolfinum Interior 2003.jpg


## Ծանոթագրություններ

## Գրականություն

* Šedesát Pražských jar. — Svojtka & Co, 2006. — 478 str.

## Արտաքին հղումներ

* Официальный сайт Архивная копия от 31 января 2011 на Wayback Machine

Կատեգորիա:Պրահայի մշակույթ
Կատեգորիա:Փառատոներ Չեխիայում
Կատեգորիա:Փառատոն
Կատեգորիա:Արվեստի փառատոներ ըստ տեսակի‎
Կատեգորիա:Վիքիպեդիա:ՈՒՎ 2023-ի հոդվածներ
Անաստասիա Դեմուրճյան

**Անաստասիա Սերգեյի Դեմուրճյան** (, ), հայազգի ռուսաստանցի սիրողական կին բռնցքամարտիկ, որը հանդես է գալիս առաջին միջին քաշային կարգում։ Ռուսաստանի սպորտի վարպետ (2022), բռնցքամարտի Ռուսաստանի հավաքականի անդամ, սիրողական բռնցքամարտի կանանց աշխարհի չեմպիոն (2023), Ռուսաստանի չեմպիոն (2022)։

## Կենսագրություն
Անաստասիա Դեմուրճյանը ծնվել է 2004 թվականի հունիսի 13-ին։ Ապրում է Ռուսաստանի Կրասնոդարի երկրամասի Անապա քաղաքում։

2022 թվականի հոկտեմբերին Կրասնոդարում կայացած Ռուսաստանի կանանց առաջնությունում մինչև 70 կգ քաշային կարգում նա դարձել է Ռուսաստանի չեմպիոն՝ եզրափակչում հաղթելով փորձառու Դարիմա Սանդակովային։

2023 թվականի մարտին Անաստասիան ելույթ է ունեցել Նյու Դելիում (Հնդկաստան) կայացած կանանց աշխարհի առաջնությունում։ Կիսաեզրափակիչում նա միավորներով (5:0) հաղթել է չինուհի Ճոու Պանին, իսկ եզրափակիչում՝ երեք ռաունդում նույնպես միավորներով (5:0) ավստրալուհի Քեյ Սքոթին։ Նա հաղթանակը տոնել է Ռուսաստանի դրոշով։

## Ծանոթագրություններ

## Արտաքին հղումներ
* 
* Демурчян Анастасия Сергеевна — профиль на сайте Sportbox.ru
* Анастасия Демурчян — новости на сайте AllBoxing.Ru

Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Կին բռնցքամարտիկներ
Կատեգորիա:Հայ բռնցքամարտիկներ
Կատեգորիա:Ռուսաստանի սպորտի վարպետներ
Վլադիմիր Եմելյանով

**Վլադիմիր Նիկոլաևիչ Եմելյանով** (, ), խորհրդային թատրոնի ու կինոյի դերասան։ ՌԽՖՍՀ ժողովրդական արտիստ (1972)։

## Կենսագրություն
Վլադիմիր Եմելյանովը ծնվել է 1911 թվականի հունիսի 20-ին Պերմ քաղաքում։ Մանկությունն անցել է Ռուսաստանի համար ծանր օրերին, երբ սով էր, տնտեսական քայքայում։ Հոկտեմբերյան հեղափոխությունից ու քաղաքացիական պատերազմից հետո երիտասարդ Խորհրդային Միությունը նոր կյանք էր սկսում։

1925 թվականին ավարտելով դպրոցը և դերասան դառնալու որոշումով՝ Վլադիմիրը գնում է նոր բացված Պերմի Աշխատավոր երիտասարդների թատրոն, որն Ուրալում առաջին այդպիսի թատրոնն էր։ Թատրոնում հանդես է եկել մինչև 1931 թվականը։

1931-1932 թվականներին սովորում է Մոսկվայի պրոլետարիատի լուսավորչամշակութային կազմակերպության ստուդիայում։ 1932 թվականից հանդես է գալիս Սվերդլովսկի Աշխատավոր երիտասարդների թատրոնում, իսկ 1937 թվականից՝ «Կոմսոմոլսկայա պրավդա»-ի անվան Մոլոտովի թատրոնում։ 1953 թվականից սկսում է աշխատել Ե. Վախթանգովի անվան ակադեմիական թատրոնում, իսկ 1956 թվականից՝ Մոսկվայի Կինոդերասանի թատրոն-ստուդիայում։

Եմելյանովի առաջին ֆիլմը՝ «Թշնամական մրրիկ»-ը (1953), կանխորոշեց դերասանի ստեղծագործական ուղին։ Նա սկսեց խաղալ բոլշևիկների, հեղափոխականների, քաղաքացիական պատերազմի հրամանատարների, կուսակցական ղեկավարների դերեր։

Վլադիմիր Եմելյանովը մահացել է 1975 թվականի հուլիսի 2-ին Դոնեցկում։ Թաղված է Մոսկվայի Բաբուշինսկոե գերեզմանատանը (հողակտոր №16)։

## Ֆիլմագրություն

### Կրկնօրինակում

## Մրցանակներ և պարգևներ
* «1941-1945 թվականների Հայրենական մեծ պատերազմի ժամանակ կատարած անձնվեր աշխատանքի համար» մեդալ
* «Պատվո նշան» շքանշան (նոյեմբերի 4, 1967)
* «Անձնվեր աշխատանքի համար» մեդալ՝ Վլադիմիր Լենինի ծննդյան 100-ամյակի կապակցությամբ (ապրիլի 1, 1970)
* «Անմշակ հողերի յուրացման համար» մեդալ (հոկտեմբերի 27, 1972)
* ՌԽՖՍՀ վաստակավոր արտիստ (1951)
* ՌԽՖՍՀ ժողովրդական արտիստ (1972)
* Պերմի Մոտովիլիխինսկի թաղամասում դերասանի անվամբ փողոց է անվանակոչվել (2002)

## Ծանոթագրություններ

## Արտաքին հղումներ
* 
* 

Կատեգորիա:20-րդ դարի դերասաններ
Կատեգորիա:Բաբուշինսկոե գերեզմանատանը թաղվածներ
Կատեգորիա:Դոնեցկ քաղաքում մահացածներ
Կատեգորիա:Ե․ Վախթանգովի անվան թատրոնի անձինք
Կատեգորիա:Խորհրդային դերասաններ
Կատեգորիա:Ռուս դերասաններ
Կատեգորիա:Ռուս հնչյունավորողներ
Ճանճերի գերեզմանոց

**Ճանճերի գերեզմանոց** (), անվանում, որն օգտագործվում է Միացյալ Թագավորության տարբեր մասերում հաղարջով կամ չամիչով քաղցր խմորեղենի համար (շերտակարկանդակ, կարկանդակ, կեքս)։ Անվանումը գալիս է մի կատակից, որ չամիչը հիշեցնում է սատկած ճանճեր։ Շոտլանդիայում դրանք հայտնի են որպես ճանճային բլիթներ, մրգային սլայսներ կամ մրգային քառակուսիներ, իսկ Հյուսիսային Իռլանդիայում՝ հաղարջային քառակուսիներ։ Անգլիայի հյուսիս-արևելքում թխում են ճանճային բլիթներ կամ ճանճերով կուտապ։ Ուելսում այն կոչվում է *Cacen Pwdin*։

## Բաղադրատոմս
Բաղադրատոմսը նման է *Mince pie* քաղցր կուտապին, որը լցոնված է մրգի չրերով և համեմունքի խառնուրդով, որն ավանդաբար ուտում են Միացյալ Թագավորությունում Սուրբ ծննդյան տոներին։

«Գարիբալդի» բիսկվիթը, որը պարունակում է մանրացված հաղարջի շերտ, Միացյալ Թագավորությունում հայտնի է որպես «ճզմված ճանճ» կամ «սատկած ճանճ» բիսկվիթ։

## Ծանոթագրություններ

Կատեգորիա:Աղանդեր
Կատեգորիա:Բրիտանական աղանդեր
Կատեգորիա:Բրիտանական խոհանոց
Կատեգորիա:Մրգերով ուտեստներ
Կատեգորիա:Շոտլանդական խոհանոց
Temple Run 2

**Temple Run 2**, պլատֆորմային խաղ, նախատեսված iOS, Android պլատֆորմների, ինչպես նաև Windows Phone-ի համար։ Խաղը անվերջանալի վազքուղի ժանրի է, և համարվում է Temple Run խաղի շարունակությունը։ Temple Run 2 խաղը App Store-ում առաջին անգամ հայտնվել է 2013 թվականի հունվարի 13-ին։ Windows Phone-ի համար նախատեսված տարբերակը թողարկվել է 2013 թվականի դեկտեմբերի 20-ին։

## Գեյմփլեյ
Temple Run 2 խաղի գեյմփլեյը ամբողջությամբ նման է շարքի մյուս խաղերից, բացառությամբ նոր արգելքների և առարկաների, որոնք ավելացել են այս տարբերակում։ Խաղն ամեն անգամ վերսկսվում է նոր տարածքում, որն իր ճարտարապետությամբ հիշեցնում է հարավամերիկյան մշակույթին պատկանող տաճար։ Խաղի ընթացքում աստիանաբար ավելանում է խաղի արագությունը։ Խաղում հայտնվել են նաև նոր բոնուսներ։ Խաղացողները արդեն կարող են վերածնվել ցանակացած տարածքում ձախողվելուց հետո, որի համար անհրաժեշտ է օգտագործել կանաչ ադամանդները, որոնք կարելի է հավաքել, կամ խաղի ընթացքում, կամ գնել առցանց։ Temple Run-ի հիմնական տարբերակից հայտնի երեք կապիկները փոխարինվել են մեկ մեծով՝ Cuchanck-ով։

## Մշակում և թողարկում
Համաձայն Imangi Studios ընկերության մշակողների, Temple Run 2 խաղի մշակումը սկսվել է 2012 թվականի մարտից։ Ինչպես նաև, մշակողները նշեցին, որ այս տարբերակը նման է լինելու հին տարբերակներին, սակայն խաղը կկրի որոշակի փոփոխություններ։ 2013 թվականի հունվարի 16-ին, Imangi Studios անսպասելիորեն հայտնեց, որ խաղը արդեն թողարկվել է և մի քանի ժամ անց խաղն արդեն հասանելի էր նոր զելանդական App Store-ում, իսկ արդեն հաջորդ օրը խաղը հասանելի էր միջազգային համացանցում։ Առաջին 4 օրվա ընթացքում Temple Run 2-ը ներբեռնվեց 20 միլլիոն անգամ։ Android օպերացիոն համակարգի համար նախատեսված տարբերակը հասանելի դարձավ միայն 2013 թվականի հունվարի 24-ին։ 2013 թվականի փետրվարի 1-ին խաղն արդեն ներբեռնվել էր ավելի քան 50 միլլոն անգամ, և զբաղեցնում էր առաջին հորիզոնականը 127 երկրերում։ 2013 թվականի դեկտեմբերի 20-ին հայտնվեց Temple Run 2 խաղի տարբերակը նախատեսված Windows Phone-ի համար։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Համակարգչային խաղեր այբբենական կարգով
Կատեգորիա:Ստուդիաներ
Future Lover

«**Future Lover**», հայ երգչուհի Բրյունետի երգը, որը թողարկվել է 2023 թվականի մարտի 15-ին։ Երգը նախատեսված է Եվրատեսիլ 2023 երգի մրցույթում Հայաստանը ներկայացնելու համար, այն բանից հետո, երբ Հայաստանի հանրային հեռուստաընկերությունը, որը հանդիսանում է երկրում մրցույթի պաշտոնական ներկայացուցիչը՝ որոշում է կայացրել մասնակցության համար ներկայացնել Բրյունետին։

## Եվրատեսիլ երգի մրցույթ

### Ներքին ընտրություն
«Եվրատեսիլ 2023» երգի մրցույթում Հայաստանի ներկայացրած երգը ընտրվել է Հայաստանի հանրային հեռուստաընկերության կողմից:: 2023 թվականի հունվարի 25-ին հայկական ԶԼՄ-ները հայտնել են, որ երգչուհի Բրունետը ընտրվել է Հայաստանը R&B ոճի երգով ներկայացնելու համար, սակայն Հայաստանի հանրային հեռուստաընկերությունը չի մեկնաբանել դա։ 2023 թվականի փետրվարի 1-ին Հայաստանի հանրային հեռուստաընկերությունը պաշտոնապես հաստատել է, որ Բրյունետը ներկայացնելու է Հայաստանը Եվրատեսիլ 2023 երգի մրցույթում։ Երգչուհին ասել է, որ «Ուրախ եմ ձեզ հետ կիսվել այս նորությամբ։ Ես պարզապես երաժշտություն եմ ստեղծում, որով այս անգամ կիսվելու եմ եվրոպական լսարանի հետ»։ «Future Lover» երգը Եվրատեսիլի Youtube-ի հեռուստաալիքում թողարկվել է 2023 թվականի մարտի 15-ին։ Հիմնական հոսքային հարթակներում թողարկումը կայացել է հինգ օր անց։

### Եվրատեսիլում
Եվրատեսիլի կանոնների համաձայն՝ բոլոր այն երկրները, բացառությամբ ընդունող երկրի և «Մեծ հնգյակի» (Ֆրանսիա, Գերմանիա, Իտալիա, Իսպանիա և Միացյալ Թագավորություն) պետք է որակավորվեն երկու կիսաեզրափակիչներից մեկում՝ եզրափակչում մրցելու համար. լավագույն 10 երկրները յուրաքանչյուր կիսաեզրափակիչից անցնում են եզրափակիչ։ Եվրոպական հեռարձակողների միությունը (EBU) մրցակից երկրները բաժանել է վեց տարբեր խմբերի՝ հիմնվելով նախորդ մրցույթների քվեարկության մոդելի վրա, իսկ քվեարկության բարենպաստ պատմություն ունեցող երկրները գտնվում են նույն խմբում։ 2023 թվականի հունվարի 31-ին տեղի է ունեցել բաշխման վիճակահանությունը, որով յուրաքանչյուր երկիր հայտնվել է երկու կիսաեզրափակիչներից մեկում և որոշվել է, թե շոուի որ հատվածում են նրանք հանդես գալու։ Հայաստանը ներառվել է երկրորդ կիսաեզրափակչում, որի անցկացման ամսաթիվը նշանակված է 2023 թվականի մայիսի 11-ին և ելույթը կայանալու է առաջին մասում։

## Ծանոթագրություններ

Կատեգորիա:Հայաստանի երգերը Եվրատեսիլ երգի մրցույթում
Կատեգորիա:Եվրատեսիլ երգի մրցույթի երգեր
Կատեգորիա:Հայաստանը Եվրատեսիլ երգի մրցույթում
Մեծեր և փոքրեր

**«Մեծեր և փոքրեր»** (), 1963 թվականի խորհրդային գեղարվեստական ֆիլմ, որը նկարահանել է ռեժիսոր Մարիա Ֆեոդորովան Մաքսիմ Գորկու անվան կինոստուդիայում։

## Սյուժե
Ֆիլմը հոգեբանական ընտանեկան դրամա է, որը նկարահանվել է Անտոն Մակարենկոյի «Գիրք ծնողների համար» աշխատության հիման վրա, որը նվիրված է դժվար երեխաների կյանքին։ Ֆիլմի գործողություններն սկսվում են ծնողական ժողովում։ Ֆիլմն ինքնին բաղկացած է երեք նովելից։ Յուրաքանչյուր նովել ներկայացնում է իր ընտանիքում դեռահաս երեխայի կյանքի պատմությունը։

Առաջին նովելը պատմում է տաղանդավոր նկարիչ երեխայի մասին, երկրորդը երես առած աղջկա մասին, որն իր քմահաճույքներով մորը հասցնում է հուսահատության, իսկ երրորդը՝ մի տղայի մասին, որի հայրը ստում է, և ծնողները, ի վերջո, ամուսնալուծվում են։

## Դերերում
* Օլեսյա Իվանովա – *Մարիա Պետրովնա Գորոխովա
* Վասիլի Գորչակով – *Բորյա Գորոխով
* Նիկոլայ Բարմին – *Նիկոլայ Իվանովիչ
* Վիտյա Կլիմով – *Կոստյա, Նիկոլայ Իվանովիչի որդին
* Նինա Մենշիկովա – *Վերա Իգնատևնա Կորոբովա
* Լև Սվերդլին – *Անդրեյ Ստեպանովիչ
* Վլադիմիր Տրոշին – *Կորոբով
* [[Վասիլի Լիվանով]] – *Սերգեյ Սերգեևիչ, դասղեկ
* Սոֆյա Պավլովա – *Եվգենյա Ալեքսեևնա Սոկոլովա
* Յուրի Պուզիրյով – *Յուրի Նիկոլաևիչ Վասիլև
* Լյուբով Վիրոլայնեն – *Թամարա Կորոբովա
* Սաշա Չիժիկ – *Պավլուշա Կորոբով
* Մանիֆա Սոբոլևսկայա – *մայր դպրոցական ժողովում
* Գենադի Նեկրասով – *Նիկոլայ Ալեքսեևիչ Սոկոլով, Օլյայի և Իգորի հայրը
* Յուրա Շարով – *Իգոր Սոկոլով
* Ալյոնա Սեպլյանսկայա – *Օլյա Սոկոլովա
* Զոյա Տոլբուզինա – *Նյուրկա
* [[Հարություն Հակոբյան]] – *աճպարար սրճարանում
* Ալեքսանդր Գրավե – *Սերգեյ Ալեքսանդրովիչ
* Նատալյա Գիցերոտ – *Ռիտա, սղագրող
* Կլավդիա Լեպանովա – *Զինաիդա Միխայլովնա, Վարյայի մայրը
* [[Լիդիա Կորոլյովա]] – *մայր դպրոցական ժողովում
* Կլավդիա Խաբարովա – *Կոստյայի մայրը
* Արկադի Ցինման – *Յակով Սեմյոնովիչ
* Յուրի Չեկուլաև – *Կատյա Բեսպալովայի հայրը
* Զոյա Վասիլկովա – *Զոյա Նիկոլաևնա, Լյուսյայի մայրը
* Նիկոլայ Ռոմանով – *Մուխինի հայրը
* Սվետլանա Ստարիկովա – *Տասյա, մեքենագրուհի
* Վալերի Ռիժակով – *ընթերցող
* Ալեքսանդրա Դանիլովա – *Սոկոլովի աշխատակիցը
* Զինաիդա Սորոչինսկայա – *հարևան

== Նկարահանող խումբ ==
* Սցենարի հեղինակ՝ Իոսիֆ Մանևիչ
* Ռեժիսոր՝ Մարիա Ֆեոդորովա
* Օպերատոր՝ Միլիցա Բոգատկովա
* Նկարիչ՝ Պյոտր Գալաջև
* Կոմպոզիտոր՝ Էմիլի Զախարով

== Ծանոթագրություններ ==


== Արտաքին հղումներ ==
* [http://www.nashekino.ru/data.movies?id=7303 «Մեծեր և փոքրեր» ֆիլմը *Наше Кино'' կայքում] 
* Ա. Մակարենկո «Գիրք ծնողների համար» 
* «Մեծեր և փոքրեր» ֆիլմն Ա․ Մակարենկոյին նվիրված կայքում 

Կատեգորիա:1960-ականների ռուսերեն ֆիլմեր
Կատեգորիա:1963 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Դրախտային մայրուղի (ֆիլմ, 2022)

**«Դրախտային մայրուղի»** (), 2022 թվականի ամերիկա-գերմանական նեոնուար թրիլլեր։ Նկարահանվել է ռեժիսոր Աննա Գուտտոյի կողմից, վերջինիս հոլիվուդյան ռեժիսորական դեբյուտի ընթացքում և իր իսկ սցենարով։ Դերերում ՝ Ժուլիետ Բինոշը, Ֆրենք Գրիլոն, Հալա Ֆինլին և Մորգան Ֆրիմանը։

Համաշխարհային պրեմիերան կայացել է համացանցային հարթակներում 2022 թվականի հուլիսի 29-ին։

Ֆիլմը թողարկվել է «Փրկության ճանապարհը» կարգախոսով։

## Սյուժե
Բեռնատարի վարորդ Սալլին ստիպված է մաքսանենգ ապրանքներ տեղափոխել, որպեսզի փրկի իր եղբորը վտանգավոր բանտային ավազակախմբից, որն անընդհատ հետապնդում է նրան, մինչև որ նա ազատ կարձակվի մի քանի օրից։

Ավազակախմբից ազատվելու համար Սալլին պետք է տեղափոխի վերջին փաթեթը մի հանցախմբի համար։ Պարզվում է, որ նա պետք է փոխանցի Լեյլային, որը  դեռահաս աղջիկ է։  Նա բեռնատարում գտնում է Սալլիի կողմից ինքնապաշտպանության համար թաքցրած որսորդական հրացանը և փոխանցման ժամանակ ծանր վիրավորում է ստացողին։

Հետախուզությունների դաշնային բյուրոյի աշխատակիցները հետևում են նրան, բայց բեռնատարը միշտ մեկ քայլ առաջ է նրանցից։  Երթի ընթացքում կինն ու աղջիկը մտերմանում են և այժմ թաքնվում են ոչ միայն ոստիկաններից, այլև երեխաների առևտրականներից, ովքեր մտադիր են ամեն գնով ստանալ գողացված  «ապրանքը»։

## Դերերում
* Ժուլիետ Բինոշ՝ Սալլի 
* Ֆրենկ Գրիլլո՝ Դենիս
* Հալա Ֆինլեյ՝ Լեյլա
* Մորգան Ֆրիման՝ խորհրդատու Գերիկ 
* Կամերոն Մոնահեն՝ հատուկ գործակալ Ֆինլի Ստերլինգ
* Վերոնիկա Ֆերես՝ Ռոուզ
* Քրիստիանա Սիդել՝ Կլեր
* Դեզիրե Վուդ՝ Փեթի

## Արտադրություն
Ֆիլմի նկարահանումները անց են կացվել  Միսիսիպիի մի քանի վայրերում, 2021թ. հունիսին։

Արդեն նույն թվականի օգոստոսին կադրերը մոնտաժվել ու հնչյունավորվել են։

2021 թվականի օգոստոսին Lionsgate-ը ձեռք է բերել ֆիլմի տարածման հյուսիսամերիկյան իրավունքները։

Նկարը ստացել է MPAA։R վարկանիշ (17 տարեկանից ցածր անձանց պետք է ուղեկցի չափահաս)։

## Ծանոթագրություններ

## Արտաքին հղումներ
* «Последний рейс» на сайте Film.ru 
* «Последний рейс» на сайте Кinorium.com

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2022 ֆիլմեր
Կատեգորիա:Lionsgate ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Գերմանական դրամա ֆիլմեր
Կատեգորիա:Գերմանական թրիլեր ֆիլմեր
Կատեգորիա:Շվեյցարական ֆիլմեր
Կատեգորիա:Գերմանական անգլերեն ֆիլմեր
Կատեգորիա:Ֆիլմեր, որոնց գործողությունները տեղի են ունենում Արկանզասում
Կատեգորիա:Ֆիլմեր, որոնց գործողությունները տեղի են ունենում Թենեսիում
Կատեգորիա:Ֆիլմեր, որոնց գործողությունները տեղի են ունենում Միսսիսիպիում
Звенит январская вьюга

**«Звенит январская вьюга»** (հեղինակային անվանում՝ **«С любовью встретиться»**), խորհրդային դիսկո ժանրի երգ, որը գրել է կոմպոզիտոր Ալեքսանդր Զացեպինը բանաստեղծ Լեոնիդ Դերբենյովի բանաստեղծությանի հիման վրա 1972 թվականին։ Առաջին անգամ երգը հնչել է 1973 թվականի «Իվան Վասիլևիչը փոխում է մասնագիտությունը» ֆիլմում Նինա Բրոդսկայայի կատարմամբ, ով երգում էր դերասանուհի Նատալյա Սելեզնյովայի փոխարեն, որը մարմնավորում էր գլխավոր հերոս Շուրիկի կնոջը։

Սկզբում Զացեպինը երգը ձայնագրելու համար հրավիրել է Սոֆյա Ռոտարուին, սակայն նրա կատարումը չափազանց լուրջ է թվացել, և երգչուհու ձայնը չէր համապատասխանում Սելեզնյովայի բարձր տեմբրին։ Ավելի ուշ՝ 2005 թվականին, Ռոտարուն ձայնագրել է երգի նոր տարբերակ «Первый скорый»  մյուզիքլի համար։

Ըստ Բրոդսկայայի, չնայած այն հանգամանքին, որ ինքն այդ ժամանակ գտնվել է այսպես կոչված «Լապինի սև ցուցակում», ֆիլմի հանրաճանաչության պատճառով նրա երգերը, միևնույն է, սկսել են հնչել ռադիոկայաններում։

1973 թվականին թողարկվել է «Իվան Վասիլևիչը փոխում է մասնագիտությունը» ֆիլմի երգերի հավաքածու, որտեղ ընդգրկվել է նաև այս երգը։

## Քավեր տարբերակներ
Ժամանակի ընթացքում երգը բազմիցս կատարել են տարբեր արտիստներ։

2005 թվականին «Էլեկտրոնիկների արկածները» խումբը Տուտա Լարսենի հետ ձայնագրել է երգի քավերն «А ну-ка, девушки!» ալբոմի համար։

2014 թվականին իտալական *Vanilla Sky* ռոք խումբը ռուսերենով ձայնագրել է երգը «Zvenit Yanvsrskaya Viuga» անվանումով իր «*Heroes at the Bottom*» մինի ալբոմի համար։ 2018 թվականին այն ընդգրկվել է«Խոզի տարի» ֆիլմի սաունդթրեքում։

2022 թվականին թողարկվել են երգի միանգամից մի քանի մեկնաբանություններ։ «VK под шубой» նախագծի համար երգը ձայնագրել են Վալերիան և *The Hatters* խումբը։ ՏՆՏ-ի «Ճակատագրի ինքնահեգնանքը» () հեռուստաֆիլմի համար քավեր է ձայնագրել երգչուհի Աննա Աստին։ Ամանորյա «Կապույտ լույս-2023»-ում իր տարբերակը կատարել է Պոլինա Գագարինան։

Ըստ «Ագաթա Քրիստի» խմբի անդամ Վադիմ Սամոյլովի՝ «Звенит январская вьюга» երգը ոգեշնչել է նրան գրել «Сказочная тайга» թրեքը, որի տեսահոլովակում նկարահանվել են ֆիլմի դերասանները։

## Ծանոթագրություններ

## Արտաքին հղումներ
* 
* 
* 

Կատեգորիա:1973 երգեր
Կատեգորիա:Ռուսերեն երգեր
Գրքի օրը Իրանում

**Գրքի օրը Իրանում** (, Ruz-e ketab), ընթերցանությանը և գրքին նվիրված տոն, որը նշվում Է Իրանում՝ յուրաքանչյուր տարվա նոյեմբերի 14-ին։

Գրքի օրն անցկացվում է Գրքի ամենամյա շաբաթվա շրջանակներում, որի նպատակն է աշխարհին պատմել իրանական մշակույթի մասին և հասարակության մեջ ներդնել ընթերցանության մշակույթը։ Գրքի շաբաթը տեղի է ունենում աբանայի 24-ից 30-ը (նոյեմբերի 14-ից 21-ը)։

Այս պահին երկրի շատ նահանգներում, քաղաքներում և գյուղերում, դպրոցներում, համալսարաններում և մզկիթներում կազմակերպվում են գրքերի տոնավաճառներ, ցուցահանդեսներ, ընթերցանության մրցույթներ։ Բացի այդ, շաբաթվա ընթացքում գրքերը ներկայացնում են նոր հրատարակություններ, պարգևատրում լավագույն հրատարակիչներին, գրքեր նվիրում դպրոցներին և բացում նոր քաղաքային գրադարաններ:Ամեն տարի այս ժամանակահատվածում լրատվամիջոցները կազմակերպում են նաև մի շարք մրցույթներ՝ կապված գրատպության մշակույթի հետ։

Գրքի շաբաթվա ծրագրերից մեկի շրջանակներում մշակույթի և իսլամական կողմնորոշման նախարարությունը բացել է կրոնների գրադարան, որտեղ պահվում է ավելի քան 40 000 գիրք։ Այն համարվում է Մերձավոր Արևելքում ամենամեծը կրոնի ոլորտում։ Այս գրադարանը պարունակում է գրքեր պարսկերեն, միջին պարսկերեն, արաբերեն, գերմաներեն, անգլերեն, ֆրանսերեն, ինչպես նաև եբրայերեն և սանսկրիտ լեզուներով։

Գրքի շաբաթվա ընթացքում հատուկ ուշադրություն է դարձվում երեխաներին։ Գրքերի հանդեպ սերը փորձում են սերմանել փոքր տարիքից։ Այսպես, երեխաների և երիտասարդների ինտելեկտուալ զարգացման ինստիտուտը (Kanoon-e Parvaresh-e Fekri-e Koodakan va Nojavanan), որը հայտնի է որպես «Նախօրեին», ակտիվորեն զբաղվում է գրքի և ընթերցանության հետ կապված տարբեր միջոցառումների անցկացմամբ։ Կազմակերպությունը հիմնադրվել է 1965 թվականին։ Ի սկզբանե ինստիտուտի հիմնական նպատակներից մեկը մշտական և«շրջիկ» գրադարանների մեծ ցանցի ստեղծումն էր՝ մշակույթի և գրագիտության խթանման նպատակով։ Սկզբում «Նախօրեն» միայն թարգմանում էր Արևմտյան հեղինակների գործեր, ինչպիսիք են Հանս Քրիստիան Անդերսենը, բայց հետո սկսվեց սեփական գրքերի հրատարակումը, և «Նախօրե» դարձավ երեխաների համար բազմաթիվ գրականության ստեղծող։

Այժմ երեխաների և երիտասարդների մտավոր զարգացման Ինստիտուտն ունի 750 մշտական և 50 «շրջիկ» գրադարան, մի քանի թատրոններ, հրատարակչական և պրոդյուսերական կենտրոններ, աստղադիտարան, Մանկական ստեղծագործության թանգարան և կենսաբանական կայան։

2013 թվականի նոյեմբերին ռուս և իրանցի երեխաների բարեկամության շաբաթվա շրջանակներում «Նախօրեին» առաջին անգամ ժամանեց Ռուսաստան:Երեխաների համար կազմակերպվեց լայնածավալ ծրագիր, որը ներառում էր արհեստագործության, տիկնիկների պատրաստման, կոլաժի, գրչության տարբեր վարպետության դասեր, ինչպես նաև գրքերի ցուցահանդես և մանկական նկարների շնորհանդես։

## Ծանոթագրություններ

Կատեգորիա:Իրանի տոներ
По барам

**«По ба́рам»**, ուկրաինացի երգչուհի Աննա Աստիի երգը, որը թողարկվել է 2022 թվականի հունիսի 3-ին որպես սինգլ *ANNA ASTI* մետա-լեյբլում. որպես դիստրիբյուտոր հանդես է եկել NDA Sound-ը։ Կոմպոզիցիայով բացվել է «Феникс» ալբոմի նախնական պատվերը, և այն դարձել ալբոմի ընտրյալ սինգլը։ Երաժշտության և տեքստի հեղինակը Դմիտրի Լորենն է։

## Տեսահոլովակ
Տեսահոլովակի առաջխաղացման համար դրա թողարկումից մեկ և երկու շաբաթ առաջ հրապարակվել են թիզերներ։ «По барам» երաժշտական տեսահոլովակը պետք է հրապարակվեր 2022 թվականի հունիսի 10-ին, սակայն տեխնիկական պատճառներով թողարկման ամսաթիվը հետաձգվել է մեկ օր՝ հունիսի 11-ին։ Տեսահոլովակի ռեժիսորը Վասիլի Կոզարն է։ Հիմնական պլանը խորեոգրաֆիան է. տեսահոլովակի ստեղծմանը մասնակցել են բազմաթիվ պարողներ։ Մոնտաժի հնարքների օգնությամբ տեսահոլովակում ցուցադրվում են երգչուհի Նաստյայի երեք կերպարը մեկ կադրում։

2022 թվականի հունիսի 8-ին ներկայացվել է «По барам» լայվ-տեսահոլովակը։

## Քննադատական արձագանքներ
*InterMedia* լրատվական գործակալության գրախոս Ալեքսեյ Մաժաևը, քննադատելով «По барам» սինգլն ու տեսահոլովակը, նկատել է թրեքի նմանությունը *Artik & Asti* խմբի երգերի ոճին, որից Աննա Աստին ավելի վաղ հեռացել էր։ «Anna Asti-ի և Artik & Asti-ի միակ նկատելի տարբերությունն այն է, որ եզրափակչում չի հայտնվում Արտիկը՝ բազմանշանակ հատվածով»,– ասել է քննադատը։ Նույն կադրում կատարողի երեք կերպարների հայտնվելու մտահղացումը նույնպես գրախոսը չի գնահատել. «Գուցե դա ինչ-որ ռեժիսորական այլաբանություն է, բայց պարզ հեռուստադիտողի հասկանալու համար այն, ավաղ, անհասանելի է»։ 

## Երգացանկ

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

### Տարեկան հիթ-շքերթներ

## Թողարկման պատմություն

## Ծանոթագրություններ

## Արտաքին հղումներ
* 

Կատեգորիա:Ռուսերեն երգեր
Մորթապաշտը (ֆիլմ)

**Մորթապաշտը** (ուկր․՝ *Шкурник*), ուկրաինական խորհրդային գեղարվեստական ֆիլմ, որը 1929 թվականին նկարահանել է ռեժիսոր Նիկոլայ Շպիկովսկին Վադիմ Օխրիմենկոյի «Ցիմբալա» պատմվածքի հիման վրա։ 1920-ական թվականներին Ուկրաինայում ծավալված քաղաքացիական պատերազմի մասին պատմող, երգիծական կատակերգության ժանրին պատկանող այդ ժապավենը կարճ ժամանակ ցուցադրվելուց հետո հանվել է վարձույթից հետևյալ հիմնավորմամբ․ «…ֆիլմում քաղաքացիական պատերազմը դիտարկված է միայն դրա մթին ու նողկալի կողմերից․ կողոպուտ, կեղտ, կարմիրբանակայինների հրամանատարության, խորհրդային տեղական իշխանությունների բթամտություն և այլն․․․ Ստացվել է այն ժամանակվա իրականության պասկվիլային այլանդակ պատկերը»։ Երկար ժամանակ ֆիլմը կորսված է համարվել, սակայն 2000-ական թվականներին հայտնաբերվել է «կինոարխիվների ամենահետին ծալքերում», վերականգնվել է ու ցուցադրվել մի շարք կինոփառատոներում, այդ թվում՝ համր կինոյի կիևյան երկրորդ փառատոնում։ Արդի քննադատությունը ընդգծել ու բարձր է գնահատել ֆիլմի հեղափոխական, ավանգարդային բնույթը, հրատապությունը նաև նոր՝ ներկա ժամանակներում, գաղափարախոսական կարծրատիպերից զերծ լինելը։

Ուկրաինական կինոյի պատմության 100 լավագույն ֆիլմերի ցանկում «Մորթապաշտը» կատակերգությունը զբաղեցնում է 31-րդ հորիզոնականը։

## Դիպաշարը
Այս կինոնկարը կարող է ծառայել որպես 1920-ական թվականների խորհրդային գաղափարախոսության ուղեցույց։

Գործողությունները տեղի են ունենում Ուկրաինայում ծավալված քաղաքացիական պատերազմի ժամանակ։ «Չեզոք քաղքենի» Ապոլլոն Շմիգուևը թքած ունի Կիևի փողոցներում մեկմեկու դեմ կենաց ու մահու պայքար մղող գաղափարախոսությունների վրա և ջանում է հնարավոր բոլոր միջոցներով օգուտ քաղել շուրջբոլորը տիրող անկարգությունից։ Մերթ կարմիրների կողմից է, մերթ սպիտակգվարդիականների, մերթ անարխիստների, բայց բոլոր դեպքերում հետապնդում ու առաջ է տանում իր մորթապաշտական հետաքրքրություններն ու շահը։

Ֆիլմն ստեղծողները ցանկացել են ծաղրի ենթարկել ամեն ինչի հետ հարմարվող, մորթապաշտ «հերոսին»՝ չիմանալով, իհարկե, որ Ապոլլոն Շմիգուևները շուտով դառնալու են հանրության մեջ ամենատարածված տիպը։

## Դերերում
Իվան Սադովսկի - քաղաքենի

Լուկա Լյաշենկո - պարտիզանների հրամանատար

Դորա Ֆելլեր - պարետ

Դմիտրի Կապկա - գնդապետ

## Ծանոթագրություններ

Կատեգորիա:1920-ականների ռուսերեն ֆիլմեր
Կատեգորիա:1929 ֆիլմեր
Կատեգորիա:Արգելված ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Կատակերգություններ
Կատեգորիա:Համր ֆիլմեր
Կատեգորիա:Ուկրաինական մշակույթ
Կատեգորիա:Ուկրաինական ֆիլմեր
Կատեգորիա:Սև-սպիտակ ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:1920-ականների խորհրդային ֆիլմեր
8 նոր ժամադրություններ

**8 նոր ժամադրություններ** (, ), 2015 թվականին ռուս-ուկրաինական արտադրության ռոմանտիկ կինոկատակերգություն, որի ռեժիսորը Մարյուս Վայսբերգն է։ 2012 թվականի արտադրության «8 առաջին ժամադրություններ» ֆիլմի շարունակությունն է։ Գլխավոր դերերում հանդես են գալիս Օքսանա Ակինշինան և Վոլոդիմիր Զելենսկին։

## Սցենար
Վերան և Նիկիտան արդեն 3 տարի է ամուսնացած են։ Նրանց ընտանեկան կյանքը այդքան էլ հիանալի չէ, ինչի պատճառով որոշում են բաժանվել։ Նրանք այնքան են ուզում դադարեցնել իրենց հարաբերությունները, որ գնում են ապահարզան ներկայացնելու։ Հերթական վիճաբանության ժամանակ նրանք միմյանց մեղադրում են ամուսնական պարտականությունների չկատարման մեջ՝ նշելով, թե որն է «լավ կնոջ» ու «լավ տղամարդու» իրենց իդեալը։

Հաջորդ առավոտյան նրանք արթնանում են հարևան բնակարաններում՝ լրիվ այլ զուգընկերների անկողիններում։ Հիմա նրանցից յուրաքանչյուրն ունի «իր նախընտրած կյանքը»։ Նիկիտան ամուսնացած է գրավիչ շիկահերի հետ (Պոլինա Մաքսիմովա), ով լավ պատրաստում է։ Վերան էլ ամուսնացած նախկին մարզիկ, գործարար մի տղամարդու հետ (Միխայիլ Գալուստյան), ով ամեն առավոտ Վերայի համար գնում է իր սիրելի կրուասանները։ Վերան ու Նիկիտան որոշում են ամեն գնով վերադարձնել իրար։ Նրանք հասկանում են, որ չնայած տարաձայնություններին, սիրում են իրար ու չեն կարող ապրել ուրիշների հետ։

## Դերասանական կազմ
*Օքսանա Ակինշինա – Վերա Կազանցևա,
*Վոլոդիմիր Զելենսկի – Նիկիտա Անդրեևիչ Սոկոլով, 
*Պոլինա Մաքսիմովա – Քրիստինա
*Միխայիլ Գալուստյան – Տիմուր
*Վիկտոր Վասիլև – Լյոշա
*Սաբինա Ախմեդովա – Կարինա
*Եվգենի Կոշևոյ – հարսանիքի հյուր
*Նատալիա Իոխվիդովա – Նիկիտայի քարտուղար
*Նատալյա Ունգարդ – Քրիստինայի մայրը
*Սերգեյ Բելյաև – Քրիստինայի հայրը

## Ծանոթագրություններ

## Արտաքին հղումներ
* 

Կատեգորիա:2010-ականների ռուսերեն ֆիլմեր
Կատեգորիա:2015 ֆիլմեր
Կատեգորիա:Ուկրաինական ֆիլմեր
Կատեգորիա:Ռուսական կինոկատակերգություններ
Կատեգորիա:Ռուսական ֆիլմեր
Կատեգորիա:Վոլոդիմիր Զելենսկի